CELEX: 62016CN0375
Language: sl
Date: 2016-07-07 00:00:00
Title: Zadeva C-375/16: Predlog za sprejetje predhodne odločbe, ki ga je vložilo Bundesfinanzhof (Nemčija) 7. julija 2016 – Finanzamt Bergisch Gladbach/Igor Butin

24.10.2016   
            
            
               SL
            
            
               Uradni list Evropske unije
            
            
               C 392/6
            
         Predlog za sprejetje predhodne odločbe, ki ga je vložilo Bundesfinanzhof (Nemčija) 7. julija 2016 – Finanzamt Bergisch Gladbach/Igor Butin
   (Zadeva C-375/16)
   (2016/C 392/07)
   Jezik postopka: nemščina
   
      Predložitveno sodišče
   
   Bundesfinanzhof
   
      Stranki v postopku v glavni stvari
   
   
      Revident: Finanzamt Bergisch Gladbach
   
      Nasprotna stranka v revizijskem postopku: Igor Butin
   
      Vprašanja za predhodno odločanje
   
   
               1.
            
            
               Ali člen 226, točka 5, Direktive Sveta 2006/112/ES z dne 28. novembra 2006 o skupnem sistemu davka na dodano vrednost (Direktiva 2006/112) (1) določa, da je treba navesti naslov davčnega zavezanca, na katerem opravlja gospodarsko dejavnost?
            
         
               2.
            
            
               Če je odgovor na prvo vprašanje nikalen:
               
                           (a)
                        
                        
                           Ali je v skladu s členom 226, točka 5, Direktive 2006/112 dovolj, da se navede naslov poštnega nabiralnika?
                        
                     
                           (b)
                        
                        
                           Kateri naslov mora na računu navesti davčni zavezanec, ki je lastnik podjetja (npr. spletne trgovine), ki nima poslovnega lokala?
                        
                     
         
               3.
            
            
               Ali je treba odbitek, če niso izpolnjeni formalni pogoji za račune iz člena 226 Direktive 2006/112, priznati že, če ne gre za davčno zatajitev ali če davčni zavezanec ni niti vedel niti ni mogel vedeti, da je vključen v goljufijo, ali je v skladu z načelom varstva zaupanja v pravo v tem primeru potrebno, da je davčni zavezanec storil vse, kar je mogoče zahtevati od njega, da bi preveril, ali so podatki na računu pravilni?
            
         
      (1)  UL L 347, str. 1.